А колькі разнастайных напояў было на аснове мёду! Прасцей за ўсё варылася медавуха. Усё, што было неабходна для яе, — гэта вада, мёд і дрожджы. Збіцень таксама гатавалі з мёдам, толькі яшчэ з дабаўленнем спецый і траў — карыцы, кардамону, мускатнага арэха, імбіру, лаўровага ліста. Пілі збіцень гарачым, асабліва ў халодныя дні — і каб сагрэцца, і каб абараніць сябе ад прастуды.